

DEN NORSKE KIRKE

EIDSBERG MENIGHETSRÅD

Mysen 12.08.25

Til   
Kari Undeland, Lise Undrum, Espen Volden, Helga Frøyset, Tore Mysen, Rasmus Glomsrud, Jul-Sverre Haugerud, Guri Riksaasen, Åshild Moen Arnesen, Bjørn Solberg

Kopi: Marcella Bakken, Ingjerd Resen-Fellie, Ragnhild Kruse, Synnøve Lundeby

**MØTEINNKALLING**

Dere innkalles med dette til møte i Eidsberg menighetsråd **tirsdag 19.08.25, kl 1830-2100.** Møtet holdes i Mysen Menighetshus Betania.

**Sakliste**

**Sak 39/25: Godkjenning av innkalling og sakliste, samt møtebok fra forrige møte.**

Forslag til vedtak: Innkalling, sakliste og møtebok godkjennes.

**Sak 40/25: Orienteringssaker**  
 a) Fra sognepresten  
 b) Fra daglig leder  
 c) Fra fellesrådet  
 d) Fra leder   
 e) Søknaden til Grinifondet  
 f) Gudstjenester og andre arrangementer der det er behov for at frivillige deltar.

*Forslag til vedtak: Tas til orientering*

**Sak 41/25 Bibel til brudepar** Tidligere fikk brudepar i Eidsberg en bibel fra kirken/menighetsrådet, men den praksisen opphørte for flere år siden. Nå har spørsmålet dukket opp; bør vi gjenoppta den ordningen, som praktiseres bl.a. i Askim sogn.

Pris: kr 650  
 Antall vielser pr år: ca 20

*Forslag til vedtak: Formuleres i møtet*

**Sak 42/25 Bærbart lydanlegg m/mygg**Det er behov for dette, både til gudstjenester på Folkenborg museum, ev i Klosterhagen og i Tenor kirkeruin.  
Spydeberg menighet har gått til anskaffelse av et slikt anlegg, og vi kan låne det. Men behovet er størst i juni måned, og da har mange menigheter arrangementer i friluft på de to-tre første søndagene, så det kan bli kamp om å låne dette anlegget.  
Kostnad; noe usikkert, men det ser ut til å ligge på noen få tusen kroner.

*Forslag til vedtak; Menighetsrådet går til innkjøp av et enkelt lydanlegg til bruk ved friluftsgudstjenester, med en kostnad begrenset til kr 5000.*

**Sak 43/25 Dåpskluter; ønsker menighetsrådet at ordningen fortsetter, og at MR tar kostnadene?**Eidsberg menighet har i mange år hatt en ordning med dåpskluter til bruk ved barnedåp, som familien får med hjem som et minne. Klutene er produsert på Madagaskar av unge kvinner, som jobber i regi av NMS. Når vi kjøper klutene, støtter vi dermed NMS sitt arbeid på Madagaskar. Kostnadene har hittil vært dekket av fellesrådet, men FR vil ikke lenger bære de kostnadene, som er kr 90 pr klut + portokostnader på flere hundre kroner pr år.  
Dåpsfamiliene får i dag lys, dåpsengel, en bok og dåpskluten. FR dekker kostnadene for lys, dåpsengel og bok.

MR må avgjøre om vi mener at ordningen med dåpsklut er så viktig at vi tar den kostnaden, som med 40-50 dåp pr år vil utgjøre 5-6000 kroner.

*Forslag til vedtak; formuleres i møtet.*

**Sak 44/25: Økonomioversikt pr 31.05.25**Oversikten ettersendes.  
  
*Forslag til vedtak: Tas til etterretning*

**Sak 45/25: Lønn til renholder Trømborg menighetshus.**Personen som gjør rent i Trømborg menighetshus, har til nå vært lønnet av barnehagen. Den ordningen er opphørt, og den kostnaden må menighetsrådet ta. Rent formelt må personen ansettes i fellesrådet, som så utbetaler lønn og i neste runde fakturerer menighetsrådet for kostnaden (Menighetsrådet bør ikke ha ansatte)**.**

*Forslag til vedtak:* *Menighetsrådet ber om at Indre Østfold kirkelige* *fellesråd ansetter personen som gjør rent i Trømborg menighetshus, og at fellesrådet fakturerer menighetsrådet for kostnaden.*

**Sak 46/25 Eidsberg kirkestue** Det er gjennomført el-tilsyn Eidsberg kirkestue, og tilsynet avdekket noen feil som må rettes opp. Det er menighetsrådets ansvar, siden menigheten nå er eier av huset.  
 Dette avdekker behovet for å formalisere driften av huset, altså opprette et husstyre som tar seg av praktiske saker, som utleie, vedlikehold etc. Dette har fungert greit til nå ved at kirkekomiteen har tatt seg av oppgavene, men det er greit å formalisere dette, og så la husstyret bestille nødvendige utbedringer, som MR må dekke.

Jeg foreslår at vi drøfter saken og så oppnevner et husstyre i møtet.

**Sak 47/25 Eventuelt**

**Vel møtt!**

**Bjørn Solberg**